Маалымат эркиндиги

Маалымат эркиндиги – конституциядагы бүтүндөй укук менен эркиндиктердин тобун камтый турган түшүнүк: сөз эркиндиги (өз оюн айтуу эркиндиги), басмасөз ж. б. жалпыга маалымдоо каражаттарынын эркиндиги, коомдук мааниге ээ болгон маалыматтарды алуу эркиндиги, баардык мыйзамдуу ыкмалар аркылуу маалымат таратуу эркиндиги. Цензурага тыюу салуу, өз оюн айтууга мажбурлоого, ошондой эле андан баштартууга тыюу салуу М. э-нин өтө маанилүү кепилдиги болуп саналат. Социалдык, улутчулдук, расалык, диний көралбастык менен жоолашууга түртүүчү баардык үгүт-насыят иштерине, ошондой эле социалдык, расалык, улуттук, диний же тилдик артыкчылыкты үгүттөөгө тыюу салуу М. э-нин башкы чектөөсү болуп эсептелет. Өзгөчө кырдаалдын же согуш кырдаалынын же мыйзамда белгиленген учурларда М. э. чектелиши мүмкүн.

 Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр